ΑΠΟΦΑΣΕΙΣ
Αριθμ. 2946
Τροποποίηση της υπ’ αρ. 4878/19.06.2018 απόφασης της Συγκλήτου «Επανίδρυση του Προγράμ-
ματος Μεταπτυχιακών Σπουδών του Τμήματος
Οικονομικών Επιστημών της Σχολής Οικονομικών
και Περιφερειακών Σπουδών του Πανεπιστημίου
Μακεδονίας με τίτλο «Εφαρμοσμένα Οικονομικά
(Master in Applied Economics)» (Β’ 2668), όπως
τροποποιήθηκε με την υπ’ αρ. 246/14.09.2020
(Β’ 4070) απόφαση της Συγκλήτου.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141) και ιδίως τις
διατάξεις του Κεφαλαίου Θ’ «Οργάνωση και Λειτουργία»
Προγραμμάτων Δευτέρου και Τρίτου Κύκλου Σπουδών»
και την παρ. 1 του άρθρου 455.
2. Τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση, Σύστημα μεταφοράς
και συσσώρευσης πιστωτικών μονάδων - Παράρτημα
Διπλώματος» (Α’ 189).
3. Τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (Α’ 83).
4. Την υπό στοιχεία 135557/Ζ1/1.11.2022 εγκύκλιο του
Υπουργείου Παιδείας και Θρησκευμάτων.
5. Την υπό στοιχεία 18137/Ζ1/16.2.2023 (Β’ 1079) κοινή
υπουργική απόφαση για τον καθορισμό των προϋποθέσεων και της διαδικασίας οργάνωσης Προγραμμάτων
Μεταπτυχιακών Σπουδών με μεθόδους εξ αποστάσεως
Εκπαίδευσης στα Α.Ε.Ι.
6. Το π.δ. 88/2013 «Μετονομασία του Πανεπιστημίου
Μακεδονίας Οικονομικών και Κοινωνικών Επιστημών,
συγχώνευση Τμημάτων και Ίδρυση-Συγκρότηση Σχολών» (Α’ 129).
7. Τις διατάξεις του άρθρου 90 του «Κώδικα νομοθεσίας
για την Κυβέρνηση και τα κυβερνητικά όργανα» (π.δ. 63/
2005, Α’ 98), σε συνδυασμό με την περ. 22 του άρθρου
119 του ν. 4622/2019 (Α΄ 133).
8. Τις διατάξεις του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131).
9. Την υπ’ αρ. 4878/19.06.2018 (Β’ 2668) απόφαση της
Συγκλήτου «Επανίδρυση του Προγράμματος Μεταπτυχιακών Σπουδών του Τμήματος Οικονομικών Επιστημών
της Σχολής Οικονομικών και Περιφερειακών Σπουδών
του Πανεπιστημίου Μακεδονίας με τίτλο «Εφαρμοσμένα
Οικονομικά (MSc in Applied Economics)», όπως τροποποιήθηκε με την υπ’ αρ. 246/14.09.2020 (Β’ 4070) από-
φαση της Συγκλήτου.
10. Την υπ’ αρ. 5089/14.6.2023 απόφαση της Συγκλήτου του Πανεπιστημίου Μακεδονίας «Έγκριση Κανονι-
σμού Προγραμμάτων Μεταπτυχιακών και Διδακτορικών
Σπουδών Πανεπιστημίου Μακεδονίας» (Β’ 4014).
11. Την απόφαση της υπ’ αρ. 6/8.12.2023 συνεδρίασης
της Συνέλευσης του Τμήματος Οικονομικών Επιστημών
της Σχολής Οικονομικών και Περιφερειακών Σπουδών
του Πανεπιστημίου Μακεδονίας για την έγκριση τροποποίησης-επικαιροποίησης της υπ’ αρ. 4878/19.06.2018
απόφασης της Συγκλήτου «Επανίδρυση του Προγράμματος Μεταπτυχιακών Σπουδών του Τμήματος
Οικονομικών Επιστημών της Σχολής Οικονομικών και
Περιφερειακών Σπουδών του Πανεπιστημίου Μακεδονίας με τίτλο ’’Εφαρμοσμένα Οικονομικά (Master in
Applied Economics)’’» (Β’ 2668) (όπως τροποποιήθηκε
με την υπ’ αρ. 246/14.09.2020 (Β’ 4070) απόφαση της
Συγκλήτου).
12. Την απόφαση της υπ’ αρ. 10(1)/17.1.2024 συνεδρίασης της Επιτροπής Μεταπτυχιακών Σπουδών του
Πανεπιστημίου Μακεδονίας, όπως τροποποιήθηκε με
την υπ’ αρ. 7/24.7.2020 απόφαση της συνεδρίασης της
Επιτροπής Μεταπτυχιακών Σπουδών.
13. Την απόφαση της υπ’ αρ. 7/19.1.2024 συνεδρίασης
της Συγκλήτου του Πανεπιστημίου Μακεδονίας.
14. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του κρατικού
προϋπολογισμού, αποφασίζουμε:
Εγκρίνουμε την τροποποίηση της υπ’  αρ. 4878/
19.06.2018 απόφασης της Συγκλήτου «Επανίδρυση του
Προγράμματος Μεταπτυχιακών Σπουδών του Τμήματος
Οικονομικών Επιστημών της Σχολής Οικονομικών και
Περιφερειακών Σπουδών του Πανεπιστημίου Μακεδονίας με τίτλο ’’Εφαρμοσμένα Οικονομικά (Master in
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1301
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1301/26.02.2024
Applied Economics)’’» (Β’ 2668), όπως τροποποιήθηκε
με την υπ’ αρ. 246/14.09.2020 (Β’ 4070) απόφαση της
Συγκλήτου, υπό το νέο τίτλο «Εφαρμοσμένα Οικονομικά
και Χρηματοοικονομικά (Master in Applied Economics
and Finance)», ως ακολούθως:
Άρθρο 1
Οργάνωση Προγράμματος
Μεταπτυχιακών Σπουδών
1. Το Τμήμα Οικονομικών Επιστημών της Σχολής Οικονομικών και Περιφερειακών Σπουδών του Πανεπιστη-
μίου Μακεδονίας οργανώνει και λειτουργεί/επανιδρύει
από το ακαδημαϊκό έτος 2018-2019 Πρόγραμμα Μεταπτυχιακών Σπουδών (ΠΜΣ) με τίτλο «Εφαρμοσμένα Οι-
κονομικά (Master in Applied Economics and Finance)»
και υπό το νέο τίτλο «Εφαρμοσμένα Οικονομικά και
Χρηματοοικονομικά (Master in Applied Economics and
Finance)» από το ακαδημαϊκό έτος 2024-2025, σύμφωνα
με τις διατάξεις της απόφασης αυτής και τις διατάξεις του
ν. 4957/2022 (Α’ 141).
2. Η χρονική διάρκεια λειτουργίας του Π.Μ.Σ. στα
«Εφαρμοσμένα Οικονομικά και Χρηματοοικονομικά
(Master in Applied Economics and Finance)» είναι δεκαετής. Υπάρχει δυνατότητα παράτασης της χρονικής
διάρκειας, με απόφαση Συγκλήτου, έπειτα από εισήγηση
της Συνέλευσης του Τμήματος Οικονομικών Επιστημών,
με την επιφύλαξη της μη πιστοποίησής του κατά την
περιοδική αξιολόγηση του Τμήματος.
Άρθρο 2
Αντικείμενο - Σκοπός
1. Αντικείμενο του ΠΜΣ, το οποίο λειτουργεί στις
εγκαταστάσεις του Πανεπιστημίου Μακεδονίας, είναι
η επιστημονική εξειδίκευση σε θέματα εφαρμοσμένης
οικονομικής και χρηματοοικονομικής.
2. Σκοπός του Προγράμματος είναι η καλλιέργεια και
προαγωγή της επιστημονικής γνώσης και έρευνας στα
παραπάνω πεδία και ο εφοδιασμός των μεταπτυχιακών
φοιτητών με εξειδικευμένες γνώσεις στο γνωστικό αντικείμενο της εφαρμοσμένης οικονομικής επιστήμης και
της χρηματοοικονομικής, ώστε να τους προετοιμάσει για
μια επιτυχημένη επαγγελματική σταδιοδρομία.
3. Οι βασικοί στόχοι του ΠΜΣ είναι οι εξής:
- Παροχή υψηλού επιπέδου μεταπτυχιακών σπουδών.
- Κατάρτιση εξειδικευμένων αποφοίτων με στέρεο
θεωρητικό υπόβαθρο στις Οικονομικές Επιστήμες και
ικανότητα αντιμετώπισης πρακτικών προβλημάτων.
- Η ενίσχυση της αυτογνωσίας και της αυτοπεποίθησης
μέσω γνώσεων και πρακτικής στα γνωστικά αντικείμενα
που σχετίζονται με τις Οικονομικές Επιστήμες.
- Η ανάπτυξη κριτικών και ερευνητικών δεξιοτήτων
που απαιτούνται για σπουδές διδακτορικού επιπέδου.
- Προαγωγή της διεπιστημονικής έρευνας μέσω της
διδασκαλίας και συζήτησης προηγμένων θεμάτων έρευνας και των διπλωματικών εργασιών.
4. Καθοδηγητική φιλοσοφία του ΠΜΣ είναι αφενός
να εξασφαλίσει στους μεταπτυχιακούς φοιτητές σταθερά θεμέλια, σύγχρονες γνώσεις, μεθόδους και βασικές
αρχές που θα τους καταστήσουν ικανούς για συνεχή
εκπαίδευση, βελτίωση και δημιουργία καινοτομικού
πνεύματος, αφετέρου να καλλιεργήσει σε αυτούς τις
κριτικές και δημιουργικές δεξιότητες που απαιτεί μια
υπεύθυνη επιστημονική, επαγγελματική και ερευνητική
δραστηριότητα.
5. Υποχρέωση όλων των συντελεστών λειτουργίας του
ΠΜΣ είναι η διασφάλιση της ποιότητας και της συνεχούς
βελτίωσης κάθε πτυχής του προγράμματος, της εκπαιδευτικής διαδικασίας και της έρευνας, και η προώθηση
συνεργασίας με συναφή Προγράμματα και Κέντρα του
εσωτερικού και του εξωτερικού.
Άρθρο 3
Μεταπτυχιακοί Τίτλοι
Το ΠΜΣ απονέμει Δίπλωμα Μεταπτυχιακών Σπουδών
(Δ.Μ.Σ) στα «Εφαρμοσμένα Οικονομικά και Χρηματοοικονομικά (Master in Applied Economics and Finance)».
Άρθρο 4
Κατηγορίες Πτυχιούχων
Στο ΠΜΣ γίνονται δεκτοί, μετά από επιλογή, πτυχιούχοι Οικονομικών Σχολών, Χρηματοοικονομικών Σχολών
και σχολών άλλων συναφών γνωστικών αντικειμένων,
όπως Διοίκησης Επιχειρήσεων, Θετικών Επιστημών, Πολυτεχνικών Σχολών, Διεθνών Σπουδών και Πολιτικών
Επιστημών, Πανεπιστημίων της ημεδαπής ή ομοταγών
αναγνωρισμένων ιδρυμάτων της αλλοδαπής. Μετά από
απόφαση της Συντονιστικής Επιτροπής (ΣΕ) του ΠΜΣ,
στο ΠΜΣ δύνανται επίσης να εγγραφούν πτυχιούχοι
άλλων σχολών πανεπιστημιακών ιδρυμάτων της ημεδαπής και ομοταγών αναγνωρισμένων πανεπιστημιακών
ιδρυμάτων της αλλοδαπής, εφόσον το αντικείμενο των
προπτυχιακών σπουδών τους παρουσιάζει συνάφεια με
το αντικείμενο του μεταπτυχιακού.
Για την αναγνώριση των τίτλων από πανεπιστήμια ή
ομοταγή αναγνωρισμένα ιδρύματα της αλλοδαπής, θα
πρέπει τα εν λόγω ιδρύματα να ανήκουν στο μητρώο
αναγνωρισμένων ιδρυμάτων που τηρεί και επικαιροποιεί
ο Δ.Ο.Α.Τ.Α.Π..
Η διαδικασία εισαγωγής (προϋποθέσεις και κριτήρια)
καθορίζεται αναλυτικά στον κανονισμό λειτουργίας του
προγράμματος.
Άρθρο 5
Χρονική διάρκεια
Η χρονική διάρκεια για την απονομή του Δ.Μ.Σ. είναι
τρία (3) ακαδημαϊκά εξάμηνα για το πρόγραμμα πλήρους
φοίτησης και πέντε (5) ακαδημαϊκά εξάμηνα για το πρόγραμμα μερικής φοίτησης.
Άρθρο 6
Πρόγραμμα Μαθημάτων
1. Το Π.Μ.Σ. «Εφαρμοσμένα Οικονομικά και Χρηματοοικονομικά (Master in Applied Economics and Finance)»
περιλαμβάνει δύο (2) ακαδημαϊκά διδακτικά εξάμηνα και
ένα (1) εξάμηνο εκπόνησης της μεταπτυχιακής διπλωματικής εργασίας για το πρόγραμμα πλήρους φοίτησης
και τέσσερα (4) ακαδημαϊκά διδακτικά εξάμηνα και ένα
(1) εξάμηνο εκπόνησης της μεταπτυχιακής διπλωματικής
εργασίας για το πρόγραμμα μερικής φοίτησης. Για την
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1301/26.02.2024
απόκτηση του Δ.Μ.Σ. απαιτούνται ενενήντα (90) ευρωπαϊκές πιστωτικές μονάδες (ECTS), εκ των οποίων τριάντα (30)
στα τέσσερα (4) μαθήματα κορμού στο Α’ Εξάμηνο Σπουδών, τριάντα (30) στα τέσσερα μαθήματα στο Β’ Εξάμηνο
Σπουδών (δύο (2) υποχρεωτικά και δύο (2) μαθήματα επιλογής) και τριάντα (30) στη μεταπτυχιακή διπλωματική
εργασία στο Γ’ Εξάμηνο Σπουδών. Για το πρόγραμμα μερικής φοίτησης οι ευρωπαϊκές πιστωτικές μονάδες (ECTS)
κατανέμονται σε δεκαπέντε (15) στα δύο (2) μαθήματα κορμού στο Α’ Εξάμηνο Σπουδών, δεκαπέντε (15) στα δύο
(2) υποχρεωτικά μαθήματα στο Β’ Εξάμηνο Σπουδών, δεκαπέντε (15) στα δύο (2) μαθήματα κορμού στο Γ’ Εξάμηνο
Σπουδών, δεκαπέντε (15) στα δύο (2) μαθήματα επιλογής στο Δ’ Εξάμηνο Σπουδών και τριάντα (30) στη μεταπτυχιακή διπλωματική εργασία στο Ε’ Εξάμηνο Σπουδών.
2. Για τις εξετάσεις, τη βαθμολογία, και τη Μεταπτυχιακή Διπλωματική Εργασία εφαρμόζονται τα οριζόμενα στον
Κανονισμό Μεταπτυχιακών Σπουδών του προγράμματος.
3. Επιπλέον, δίνεται η δυνατότητα διδασκαλίας, μετά από εισήγηση της Σ.Ε. και απόφαση της Συνέλευσης του
Τμήματος Οικονομικών Επιστημών δύο προαιρετικών μαθημάτων υποβάθρου με τίτλο «Εισαγωγή στις Ποσοτικές
Μεθόδους» και «Αρχές Οικονομικής Θεωρίας», σε περίπτωση που σημαντικός αριθμός των φοιτητών του τμήματος
δεν έχει το απαραίτητο υπόβαθρο στην Οικονομική Επιστήμη. Η παρακολούθηση των μαθημάτων αυτών είναι
προαιρετική και τα μαθήματα αυτά δεν λαμβάνουν πιστωτικές μονάδες και δεν προσμετρώνται στην απόκτηση
του Δ.Μ.Σ.
4. Τα μαθήματα κατανέμονται στα ακόλουθα εξάμηνα σπουδών ως εξής:
Α) Προπαρασκευαστικά μαθήματα υποβάθρου
Μαθήματα
Ώρες
ECTS
Εισαγωγή στις Ποσοτικές Μεθόδους
Έως 9
Αρχές Οικονομικής Θεωρίας
Έως 9
Β) Α’ Εξάμηνο Σπουδών (χειμερινή περίοδος):
Μαθήματα
Ώρες
ECTS
Ανάλυση Οικονομικών Δεδομένων
7,5
Χρηματοπιστωτικές Αγορές και Τραπεζική
7,5
Μακροοικονομικά για Στελέχη
7,5
Μικροοικονομικά για Στελέχη
7,5
Σύνολο ECTS
Γ) Β’ Εξάμηνο Σπουδών (εαρινή περίοδος):
Μαθήματα Υποχρεωτικά
Ώρες
ECTS
Διεθνή Χρηματοοικονομικά
7,5
Οικονομικά του Περιβάλλοντος και των Φυσικών Πόρων
7,5
Μαθήματα Επιλογής (2 από τα παρακάτω)
Ώρες
ECTS
Ανάλυση Κόστους - Οφέλους
7,5
Ανάλυση Χρηματοοικονομικών Καταστάσεων
7,5
Αξιολόγηση Επενδύσεων και Διαχείριση Χαρτοφυλακίου
7,5
Ειδικά Θέματα Εφαρμοσμένων Οικονομικών 1
7,5
Ειδικά Θέματα Εφαρμοσμένων Οικονομικών 2
7,5
Μέθοδοι Μηχανική Μάθησης στα Οικονομικά και Χρηματοοικονομικά
7,5
Μοντελοποίηση και Προβλέψεις Οικονομικών Σειρών
7,5
Οικονομικά της Ενέργειας
7,5
Παράγωγα και Διαχείριση Κινδύνου
7,5
Χρηματοδότηση επιχειρήσεων
7,5
Χρηματοδότηση και Επενδύσεις Ακινήτων
7,5
Σύνολο ECTS
Δ) Γ’ Εξάμηνο Σπουδών
ECTS
Εκπόνηση Μεταπτυχιακής Διπλωματικής Εργασίας
Γενικό Σύνολο ECTS
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1301/26.02.2024
5. Τα μαθήματα μπορούν να αναμορφώνονται ή/και
τροποποιούνται με απόφαση της ΣΕ του ΠΜΣ, εφόσον
κρίνεται σκόπιμο για την καλύτερη λειτουργία και διάρθρωση του Προγράμματος.
6. Η γλώσσα διδασκαλίας είναι η ελληνική, ενώ συγκεκριμένα μαθήματα, συμπεριλαμβανομένων αυτών
των επισκεπτών καθηγητών μπορεί να γίνονται και στην
αγγλική γλώσσα με απόφαση της ΣΕ. Με απόφαση της ΣΕ
είναι δυνατή η πραγματοποίηση διαλέξεων με τη χρήση
μεθόδων σύγχρονης εξ’ αποστάσεως εκπαίδευσης, σε
ποσοστό που δεν ξεπερνά το 35% των διαλέξεων.
Β. ΠΕΡΙΓΡΑΦΕΣ ΜΑΘΗΜΑΤΩΝ
Προπαρασκευαστικά μαθήματα
Αρχές Οικονομικής Θεωρίας
Εισαγωγή στην Μικροοικονομική. Θεωρία ζήτησης και
προσφοράς, ισορροπία της αγοράς, μορφές αγοράς. Εισαγωγή στην Μακροοικονομική. Βασικά μακροοικονομι-
κά μεγέθη. Το Κευνσιανό Υπόδειγμα συνολικής ζήτησης.
Η αγορά χρήματος. Η αγορά εργασίας. Πληθωρισμός
και Ανεργία.
Εισαγωγή στις Ποσοτικές Μεθόδους
Το μάθημα θα προσφέρει στους φοιτητές το απαραίτητο υπόβαθρο στα μαθηματικά προκειμένου να αντα-
πεξέλθουν στις απαιτήσεις του Π.Μ.Σ.. Πιο συγκεκριμένα,
το μάθημα αρχικά θα αναλύσει βασικές έννοιες από την
θεωρία πινάκων (πράξεις πινάκων, αντιστροφή πίνακα,
υπολογισμός ορίζουσας, οριστικότητα πίνακα κ.τ.λ.). Στη
συνέχεια, θα περιγράφουν εισαγωγικά στοιχεία από την
ανάλυση συναρτήσεων (π.χ. κυρτότητα) και θα μελετηθεί
η διαδικασία βελτιστοποίησης συναρτήσεων μίας και
πολλών μεταβλητών. Τέλος, θα γίνει αναφορά στην βελτιστοποίηση συναρτήσεων που υπόκεινται σε ισοτικούς
περιορισμούς.
Α’ Εξάμηνο Σπουδών
Ανάλυση οικονομικών δεδομένων
Το μάθημα καλύπτει βασικές αρχές της περιγραφικής
στατιστικής, στατιστικές κατανομές, ελέγχους στατιστικών υποθέσεων, το υπόδειγμα μιας μεταβλητής, το διμε-
ταβλητό υπόδειγμα παλινδρόμησης, το πολυμεταβλητό
υπόδειγμα παλινδρόμησης, προβλήματα στο υπόδειγμα
παλινδρόμησης, και την χρήση ψευδομεταβλητών. Η έμφαση θα δοθεί στην εφαρμογή τεχνικών με την χρήση Η/Υ.
Χρηματοπιστωτικές Αγορές και Τραπεζική
Βασικό άξονα του μαθήματος αποτελούν η μελέτη
και η αξιολόγηση του χρήματος ως προσδιοριστικού
παράγοντα της συνολικής οικονομικής δραστηριότητας.
Πιο συγκεκριμένα, αναλύεται ο ρόλος του τραπεζικού
συστήματος, της κεντρικής τράπεζας και της νομισματικής πολιτικής στην επίτευξη της χρηματοπιστωτικής
σταθερότητας. Ανάλυση επίσης θα γίνει στις αλλαγές
που επήλθαν στο ρυθμιστικό πλαίσιο ως αποτέλεσμα
της πρόσφατης χρηματοπιστωτικής κρίσης. Θα δοθεί
έμφαση στα κανάλια μετάδοσης νομισματικής πολιτικής,
στα προϊόντα σταθερού εισοδήματος και στους παράγωγους τίτλους που χρησιμοποιούνται από τα τραπεζικά
ιδρύματα για την αντιστάθμιση του κινδύνου. Τέλος, θα
παρουσιαστούν μοντέλα εκτίμησης κινδύνου ρευστότητας και μέγιστης πιθανής ζημίας.
Μακροοικονομική για Στελέχη
O σκοπός του μαθήματος «Μακροοικονομική για Στελέχη» είναι να εφοδιάσει τους μεταπτυχιακούς φοιτητές
με εκείνες τις έννοιες και τα εργαλεία της σύγχρονης Μακροοικονομικής Ανάλυσης που είναι απαραίτητα ώστε
η εκάστοτε επιχείρηση να παίρνει αποφάσεις αξιολογώντας επαρκώς την κατάσταση του συνολικού περιβάλλο-
ντος της οικονομίας σε εγχώριο επίπεδο, τις επιπτώσεις
των κυβερνητικών πολιτικών και το διεθνές περιβάλλον. Πιο συγκεκριμένα, στο μάθημα θα παρουσιαστούν
θέματα όπως οι δείκτες μέτρησης μακροοικονομικών
μεγεθών, όπως η ανεργία και ο πληθωρισμός, ο τρόπος
λειτουργίας του χρηματοπιστωτικού συστήματος, οι
προσδιοριστικοί παράγοντες της συνολικής κατανάλωσης και επένδυσης, ο ταυτόχρονος καθορισμός του
επιτοκίου και του συνολικού προϊόντος μιας οικονομίας
με κρατικές (και μη) παρεμβάσεις, οι παράγοντες που
προκαλούν τον πληθωρισμό, η σύνδεση της παραγωγικότητας μιας οικονομίας με την οικονομική μεγέθυνση,
η δυνατότητα ή μη των κεντρικών τραπεζών στον ταυτόχρονο έλεγχο πληθωρισμού και ανεργίας, οι παρά-
γοντες που καθορίζουν την αγορά συναλλάγματος, οι
αιτίες των διακυμάνσεων-διαταραχών μιας οικονομίας
και ο ρόλος ενός μη βιώσιμου δημοσίου χρέους στην
οικονομική μεγέθυνση. Η παρουσίαση των αντιπροσωπευτικών προβλημάτων και εφαρμογών θα γίνει με τη
χρήση του Excel.
Μικροοικονομικά για Στελέχη
O σκοπός του μαθήματος «Μικροοικονομικά για Στελέχη» είναι να εφοδιάσει τους μεταπτυχιακούς φοιτητές
με εκείνες τις έννοιες και τα εργαλεία της σύγχρονης Μικροοικονομικής Ανάλυσης που είναι απαραίτητα για τη
μελέτη της συμπεριφοράς των βασικών οικονομικών
μονάδων (νοικοκυριά και επιχειρήσεις), καθώς και της
λειτουργίας της αγοράς προϊόντων και υπηρεσιών. Πιο
συγκεκριμένα, στο μάθημα θα παρουσιαστούν θέματα
όπως οι λόγοι ύπαρξης των επιχειρήσεων και οι λειτουργίες τους, η διαδικασία και ο τρόπος λήψης αποφάσεων
των νοικοκυριών και των επιχειρήσεων σχετικά με τη
ζήτηση, την παραγωγή και την προσφορά, το κόστος
παραγωγής, την τιμολόγηση, τη δομή της αγοράς και τα
αποτελέσματα της εφαρμογής διαφόρων οικονομικών
πολιτικών. Η παρουσίαση των βασικών υποδειγμάτων,
αντιπροσωπευτικών προβλημάτων και εφαρμογών θα
γίνει με τη χρήση του Excel.
Β’ Εξάμηνο Σπουδών
Υποχρεωτικά Μαθήματα
Διεθνή Χρηματοοικονομικά
Σκοπός του μαθήματος είναι η μελέτη και ανάλυση της
λειτουργίας του διεθνούς νομισματικού και χρηματοοικονομικού συστήματος. Αρχικά περιλαμβάνει την εισα-
γωγή σε βασικά εργαλεία, όπως η θεωρία του ισοζυγίου
πληρωμών και προσδιορισμός των συναλλαγματικών
ισοτιμιών, τα οποία βοηθούν τους φοιτητές να κατανοήσουν τις βασικές αρχές λειτουργίας της διεθνούς νομι-
σματικής και χρηματοοικονομικής θεωρίας. Στη συνέχεια
με την χρήση των εργαλείων αυτών περιγράφονται και
αναλύονται μια σειρά θεμάτων που αφορούν την αποτελεσματικότητα των συναλλαγματικών αγορών, την
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1301/26.02.2024
μέτρηση και μοντελοποίηση των κινήσεων κεφαλαίου,
την κερδοσκοπία, τις συναλλαγματικές κρίσεις, την κρίση
χρέους καθώς και θέματα που αφορούν την λειτουργία
διεθνών οργανισμών (IMF, EMS) και του διεθνούς χρηματοπιστωτικού συστήματος.
Οικονομικά του Περιβάλλοντος και των Φυσικών Πόρων
Σκοπό του μαθήματος αποτελεί η διεύρυνση της κατανόησης και της κριτικής αξιολόγησης των διεπαφών
μεταξύ οικονομικής δραστηριότητας και φυσικού περιβάλλοντος τόσο σε θεωρητικό όσο και σε πρακτικό επί-
πεδο. Το μάθημα στοχεύει στην ανάπτυξη των δεξιοτήτων των φοιτητών, μέσα από την εκμάθηση της χρήσης
οικονομικών μεθόδων και εργαλείων, για την ανάλυση
περιβαλλοντικών προβλημάτων. Το μάθημα συνδυάζει
την θεωρητική ανάλυση, χρησιμοποιώντας οικονομικά
υποδείγματα, με την συζήτηση συγκεκριμένων περιβαλλοντικών προβλημάτων, όπως της κλιματικής αλλαγής,
της διαχείρισης υδάτινων πόρων, κ.λπ., προσδιορίζοντας
εναλλακτικές πολιτικές αντιμετώπισής τους. Πέρα από
την θεωρητική ανάλυση, έμφαση δίνεται στην χρήση
ποσοτικών μεθόδων.
Σε επίπεδο μακροοικονομίας, θα εξετασθούν οι έννοιες της μεγέθυνσης και της ανάπτυξης έτσι ώστε να
προσδιοριστούν οι έννοιες της βιώσιμης ανάπτυξης
(sustainable development) και πράσινης μεγέθυνσης
(green growth), καθώς επίσης και της σύνδεσης της
οικονομίας χαμηλού άνθρακα με τις νέες τεχνολογίες. Στο μικροοικονομικό επίπεδο, θα εξετασθούν
οι έννοιες των δημοσίων αγαθών, των κοινόκτητων
πόρων και των περιβαλλοντικών εξωτερικοτήτων.
Θα προσδιοριστεί η αναγκαιότητα και η έκταση της
κυβερνητικής παρέμβασης και θα εξετασθούν τα διάφορα εργαλεία περιβαλλοντικής πολιτικής, όπως των
άμεσων ρυθμίσεων, της περιβαλλοντικής φορολόγησης, και των μεταβιβάσιμων αδειών εκπομπής ρύπων.
Καθώς κάποια από τα σημαντικότερα περιβαλλοντικά προβλήματα, όπως αυτό της κλιματικής αλλαγής,
έχουν παγκόσμιο χαρακτήρα, θα εξετασθεί η διεθνής
διάσταση των περιβαλλοντικών προβλημάτων με
έμφαση στα προβλήματα που παρουσιάζονται στην
διαμόρφωση διεθνών περιβαλλοντικών συμφωνιών
και στις πιθανές λύσεις.
Μαθήματα Επιλογής Ανάλυση Κόστους - Οφέλους
Η Ανάλυση Κόστους-Οφέλους (ΑΚΟ) (Cost-Benefit
Analysis, CBA) είναι μια μέθοδος εκτίμησης η οποία
αναγάγει σε χρηματικούς όρους, το κόστος και τα
οφέλη των εναλλακτικών ιδιωτικών επενδύσεων και
δημόσιων προγραμμάτων, έργων και πολιτικών. Παρότι
η χρήση και σημασία του εργαλείου αυτού είναι προφανής στις αποφάσεις των επιχειρήσεων (δημιουργία
επιχειρηματικού σχεδίου), η ΑΚΟ αποτελεί επίσης το
κύριο εργαλείο για την παροχή ποσοτικών στοιχείων
με σκοπό την τεκμηρίωση των αποφάσεων δημόσιας
πολιτικής. Πολλές χώρες χρησιμοποιούν την ΑΚΟ υποχρεωτικά σε όλες τις σημαντικές αποφάσεις δημόσιας
πολιτικής με στόχο να βελτιώσουν την αποτελεσματικότητα της δημόσιας πολιτικής. Παρότι η άθροιση όλων
των τρεχόντων και μελλοντικών οφελών και κόστους,
εκφρασμένα χρηματικά, φαίνεται απλή, υπάρχουν
ακανθώδη θεωρητικά, φιλοσοφικά και πρακτικά ζητήματα τα οποία θα συζητήσουμε στο μάθημα. Τέτοια ζη-
τήματα περιλαμβάνουν, ποιών πολιτών τα οφέλη και τις
ζημιές θα περιλαμβάνει η ανάλυση, πώς αποτιμώνται
χρηματικά αγαθά και υπηρεσίες του φυσικού περιβάλλοντος που δεν έχουν αγοραία τιμή, πώς αποτιμάται η
ανθρώπινη ζωή, και πώς αντιμετωπίζονται προβλήματα
αβεβαιότητας και κινδύνου.
Εν συντομία, αυτό το μάθημα προσφέρει μια ολοκληρωμένη επεξεργασία της μεθοδολογίας ανάλυσης
κόστους-οφέλους, με προσοχή στις μικροοικονομικές
βάσεις της τεχνικής, καθώς και εφαρμογές που προέρχονται από πολλούς τομείς, συμπεριλαμβανομένης της
υγείας, του περιβάλλοντος και γενικότερα των δημόσιων
αγαθών.
Ο στόχος είναι να μπορούν οι φοιτητές μετά την ολοκλήρωση του μαθήματος να μπορούν να διαβάζουν και
να κρίνουν μια ανάλυση κόστους-οφέλους, να μπορούν
να ενσωματώσουν αποτελέσματα της ανάλυσης κόστους-οφέλους στην χάραξη πολιτικής και να μπορούν
να κρίνουν πότε και σε ποιο βαθμό η ανάλυση κόστουςοφέλους είναι καλό εργαλείο στη λήψη αποφάσεων πο-
λιτικής. Το μάθημα αυτό ευελπιστούμε ότι θα συμβάλει
στην δημιουργία μιας ευρύτατης ομάδας στελεχών που
θα μπορούν να εφαρμόσουν και να κρίνουν ΑΚΟ για τις
όλες τις σημαντικές δημόσιες πολιτικές και προγράμματα ώστε να βελτιωθεί η αποτελεσματικότητα της λήψης
αποφάσεων δημόσιας πολιτικής στη χώρα μας.
Ανάλυση Χρηματοοικονομικών Καταστάσεων
Σκοπός του μαθήματος Ανάλυση Χρηματοοικονομικών Καταστάσεων είναι να καλλιεργήσει στους φοιτητές
μια ολοκληρωμένη γνώση των θεωρητικών και πρακτικών μεθόδων ανάλυσης των χρηματοοικονομικών κα-
ταστάσεων των επιχειρήσεων και να τους εισάγει στα
σημαντικότερα θέματα χρηματοοικονομικής λογιστικής
των επιχειρηματικών μονάδων και της ανάλυσης των
λογιστικών τους καταστάσεων, ώστε να αξιοποιούν τις
λογιστικές πληροφορίες κατά τη λήψη επιχειρηματικών
αποφάσεων. Ειδικότερα, στα πλαίσια του μαθήματος περιγράφονται τα κυριότερα είδη χρηματοοικονομικών
καταστάσεων, οι βασικές μέθοδοι ανάλυσης τους οι
βασικές αρχές και περιορισμοί της ανάλυσης καθώς και
οι σημαντικότεροι αποδέκτες των αποτελεσμάτων της
ανάλυσης. Ιδιαίτερη έμφαση δίνεται στην κατανόηση
των διαφόρων αριθμοδεικτών που χρησιμοποιούνται
για την αξιολόγηση της ρευστότητας, της αποδοτικότητας, της κερδοφορίας της κεφαλαιακής διάρθρωσης
και αποτίμησης μιας επιχείρησης.
Μια ακόμα σημαντική πτυχή της Ανάλυσης των Χρηματοοικονομικών Καταστάσεων είναι η καταγραφή της
τρέχουσας οικονομικής κατάστασης μιας επιχείρησης με
απώτερο σκοπό την διερεύνηση της ικανότητας της επιχείρησης να παράγει κέρδη και να δημιουργεί ταμειακές
ροές στο μέλλον, καθώς οι πληροφορίες που περιέχονται
στις χρηματοοικονομικές καταστάσεις επιτρέπουν στους
διάφορους χρήστες, εσωτερικούς και εξωτερικούς (μέτοχοι, πιστωτές κ.τ.λ.) να λάβουν ορθολογικές οικονομικές
αποφάσεις.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1301/26.02.2024
Αξιολόγηση Επενδύσεων και Διαχείριση Χαρτοφυλακίου
Η διαχρονική αξία του χρήματος, Απλή και σύνθετη
Κεφαλαιοποίηση, Ονομαστικό και Πραγματικό επιτόκιο, Σειρές πληρωμών (Ράντες), Κριτήρια αξιολόγησης
επενδύσεων, κέρδη και ταμειακές ροές, Χρόνος Επανάκτησης του Κεφαλαίου, Το κριτήριο της Καθαρής
Παρούσας Αξίας, Εσωτερικός Συντελεστής Αποδοτικότητας (Internal Rate of Return), Σύγκριση Καθαρής
Παρούσας Αξίας και Εσωτερικού Συντελεστή Αποδοτικότητας.
Ειδικά Θέματα Εφαρμοσμένων Οικονομικών 1
Το μάθημα θα εστιάσει σε εξειδικευμένες έννοιες στα
διεθνή οικονομικά και χρηματοοικονομικά. Ακολουθώντας την γενικότερη φιλοσοφία του Π.Μ.Σ., έμφαση θα
δοθεί σε εμπειρικές εφαρμογές και στην χρήση κατάλληλου λογισμικού όπου αυτό χρειάζεται. Η αναλυτική
περιγραφή της δομής και της ύλης του μαθήματος θα
καθορίζεται από τον εκάστοτε διδάσκοντα στον οποίο
θα ανατίθεται το μάθημα.
Ειδικά Θέματα Εφαρμοσμένων Οικονομικών 2
Το μάθημα θα εστιάσει σε εξειδικευμένες έννοιες στα
διεθνή οικονομικά και χρηματοοικονομικά. Ακολουθώντας την γενικότερη φιλοσοφία του Π.Μ.Σ., έμφαση θα
δοθεί σε εμπειρικές εφαρμογές και στην χρήση κατάλληλου λογισμικού όπου αυτό χρειάζεται. Η αναλυτική
περιγραφή της δομής και της ύλης του μαθήματος θα
καθορίζεται από τον εκάστοτε διδάσκοντα στον οποίο
θα ανατίθεται το μάθημα.
Μέθοδοι Μηχανικής Μάθησης στα Οικονομικά και
Χρηματοοικονομικά
Αυτό το μάθημα στοχεύει να εξοικειώσει τους συμμετέχοντες με τις δυνατότητες των τεχνικών μηχανικής
μάθησης στις κοινωνικές επιστήμες, παρέχοντάς τους τα
απαραίτητα εργαλεία για να αξιοποιήσουν αποτελεσματικά τη μηχανική μάθηση στην έρευνα και την ανάλυσή
τους. Το πρόγραμμα σπουδών καλύπτει βασικές έννοιες
και πρακτικές εφαρμογές των κοινώς χρησιμοποιούμενων αλγορίθμων μηχανικής μάθησης στην πρόσφατη
οικονομική βιβλιογραφία. Οι συμμετέχοντες θα αποκτήσουν πρακτική εμπειρία με αλγόριθμους όπως Lasso,
Ridge, Elastic Net regressions, Random Forests, Gradient
Boosting Machine και Neural Networks. Μέχρι το τέλος
του μαθήματος, οι συμμετέχοντες θα έχουν βελτιωμένη
κατανόηση των δυνατοτήτων της μηχανικής μάθησης,
δίνοντάς τους τη δυνατότητα να χρησιμοποιούν τεχνικές
μηχανικής μάθησης τόσο για εξόρυξη δεδομένων όσο
και για προβλέψεις.
Μοντελοποίηση και Προβλέψεις Οικονομικών Σειρών
Στην σύγχρονη εποχή, ένας οικονομικός αναλυτής
οφείλει να μπορεί να αναλύσει και να κατανοήσει την
δυναμική στις διεθνείς χρηματοοικονομικές αγορές.
Σκοπός του μαθήματος είναι να εφοδιάσει τους φοιτητές με τις απαραίτητες γνώσεις για την πραγματοποί-
ηση μιας ολοκληρωμένης οικονομετρικής ανάλυσης.
Οι διαλέξεις θα καλύψουν θέματα που σχετίζονται με
διάφορα μοντέλα χρονοσειρών (μονομεταβλητά και
πολυμεταβλητά αυτοπαλίνδρομα μοντέλα, μοντέλα
πολλαπλών καταστάσεων κ.τ.λ.). Επιπλέον, θα αναλυθούν οικονομετρικές μεθοδολογίες για την εξέταση
σχέσεων αιτιότητας κατά Granger μεταξύ οικονομικών/
χρηματοοικονομικών μεταβλητών. Επίσης, στα πλαίσια του μαθήματος οι φοιτητές θα εκπαιδευτούν στην
πραγματοποίηση προσομοιώσεων Monte Carlo. Τέλος,
έμφαση θα δοθεί στην παραγωγή και αξιολόγηση προβλέψεων οικονομικών μεταβλητών που προκύπτουν
από οικονομετρικά μοντέλα. Είναι σημαντικό να επισημανθεί ότι μέρος των διαλέξεων θα πραγματοποιηθεί
σε εργαστήριο υπολογιστών προκειμένου οι φοιτητές
να εξοικειωθούν με την χρήση του λογισμικού Eviews.
Οικονομικά της Ενέργειας
Η ενέργεια είναι ένας από τους σημαντικότερους συντελεστές της παραγωγικής διαδικασίας ενώ, ταυτόχρο-
να, οι πηγές της αποτελούν κάποια από τα πιο σημαντικά
προϊόντα σε παγκόσμια κλίμακα. Στα πλαίσια του μαθήματος αυτού συζητούνται η ζήτηση και προσφορά στον
κλάδο της ενέργειας (κυρίως ο κλάδος της ηλεκτρικής
ενέργειας αλλά και των πετρελαιοειδών), οι διαφορετικές
μορφές αγοράς και τιμολόγησης, ο κρατικός παρεμβατισμός αλλά και η απορρύθμιση της αγοράς ενέργειας.
Οι περιβαλλοντικές επιπτώσεις και οι συνακόλουθες πολιτικές άμβλυνσης των επιπτώσεων αυτών εξετάζονται
αναλυτικά. Βασική θεματική ενότητα του μαθήματος
αποτελεί επίσης η οικονομική ανάλυση των βασικών
πηγών ενέργειας, η διαχρονικά αποτελεσματική τους
εκμετάλλευση, διανομή και χρήση καθώς και οι κοινωνικοοικονομικές και περιβαλλοντικές συνέπειες αυτών.
Ιδιαίτερη προσοχή δίνεται στην δυναμική ανάλυση μη
ανανεώσιμων πηγών ενέργειας όπως το πετρέλαιο, το
φυσικό αέριο και ο άνθρακας, καθώς και η μετάβαση των
οικονομιών σε ανανεώσιμες πηγές ενέργειας.
Παράγωγα και Διαχείριση Κινδύνου
Ομόλογα: Εισαγωγή και Ορισμοί, Διεθνείς αγορές
ομολόγων - Eurobond markets, Αξιολόγηση Πιστοληπτικής Ικανότητας, Διαπραγμάτευση Ομολόγων,
Αποδόσεις Ομολόγων, η Καμπύλη των Τρεχόντων και
Προθεσμιακών επιτοκίων, Τιμολόγηση Ομολόγων, Τιμολόγηση με μη-σταθερά προεξοφλητικά επιτόκια,
Duration.
Swaps: Εισαγωγή και Ορισμοί, Ανταλλαγή Επιτοκίων, Arbitrage Επιτοκίων, Συγκριτικό Πλεονέκτημα,
Ανταλλαγή Συναλλάγματος, Χρήση swap επιτοκίων και
συναλλάγματος, Τραπεζικά swaps: Αποτίμηση ανταλλαγών επιτοκίου και συναλλάγματος.
Χρηματιστήρια Παραγώγων: Προϊόντα, Futures &
Forwards - Διαπραγμάτευση, Επενδύσεις, Διαθέσιμα
προϊόντα στο Χρηματιστήριο Παραγώγων Αθηνών,
Συμβόλαια Δικαιωμάτων Προαίρεσης (Options), Διαπραγμάτευση, Παραδείγματα, Προϊόντα σε συνάλλαγ-
μα, Τιμολόγηση Συμβολαίων Δικαιωμάτων Προαίρεσης.
Κερδοσκοπία με τη χρήση χρηματοοικονομικών παραγώγων προϊόντων, Στρατηγικές Κάλυψης Κινδύνου
(hedging strategies) με χρήση χρηματοοικονομικών
παραγώγων προϊόντων, Arbitrage, Επενδυτικές στρατηγικές με δικαιώματα προαίρεσης, Διαχείριση και μέ-
τρηση κινδύνου με τη μέθοδο Value at Risk.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1301/26.02.2024
Χρηματοδότηση Επιχειρήσεων
Το μάθημα καλύπτει θέματα που σχετίζονται με τους
στόχους και τη διακυβέρνηση της επιχείρησης. Ενδεικτικά αναφέρονται: α) πώς υπολογίζονται οι παρούσες
αξίες, β) αποτίμηση ομολόγων, γ) η αξία των κοινών
μετοχών, δ) καθαρή παρούσα αξία και άλλα επενδυτικά κριτήρια, ε) λήψη επενδυτικών αποφάσεων με τον
κανόνα της καθαρής παρούσας αξίας, στ) κίνδυνος, εισαγωγή στις έννοιες του κινδύνου και της απόδοσης,
ζ) θεωρία χαρτοφυλακίου και το μοντέλο αποτίμησης
κεφαλαιακών στοιχείων (CAPM), η) κίνδυνος και κόστος
κεφαλαίου.
Χρηματοδότηση και Επενδύσεις Ακινήτων
Ο κλάδος των ακινήτων αποτελεί σημαντικό μέρος
της οικονομίας. Οι επενδύσεις σε στέγαση χρησιμεύουν
ως επενδυτικό και καταναλωτικό αγαθό για τα περισσότερα νοικοκυριά, αλλά και ως αντιστάθμιση έναντι
της αστάθειας των χρηματοοικονομικών αγορών. Ο
σκοπός αυτού του μαθήματος είναι να δώσει στους
φοιτητές μια ευρεία κατανόηση της χρηματοδότησης
στέγασης, από τις ατομικές δανειοδοτικές και επενδυτικές αποφάσεις έως τις μακροοικονομικές και τραπε-
ζικές διαδικασίες που διέπουν τις αγορές ακινήτων. Για
τη δημιουργία μίας ολοκληρωμένης επισκόπησης της
ανάλυσης και των επενδύσεων σε ακίνητα, αυτό το μάθημα εξετάζει τα ακίνητα τόσο από μικροσκοπική όσο
και από μακροοικονομική οπτική. Σε μικροεπίπεδο, το
μάθημα ασχολείται με τις βασικές εκτιμήσεις που λαμβάνονται από τον μεμονωμένο επενδυτή/οφειλέτη πριν
από την ανάληψη μιας επένδυσης σε ακίνητη περιουσία. Αυτές περιλαμβάνουν την αξιολόγηση κατοικίας,
την ανάλυση αγοράς, την αξιολόγηση επενδύσεων και
τις επιλογές στεγαστικών δανείων. Σε μακροοικονομικό
επίπεδο, το μάθημα ασχολείται με την οικονομική και
χρηματοοικονομική δυναμική που διέπει τις αγορές
ακινήτων. Αυτά περιλαμβάνουν τον καθορισμό των τιμών των ακινήτων, την κυκλική τους φύση και το σχη-
ματισμό φούσκων στις χρηματοοικονομικές αγορές
και τις αγορές κατοικίας, καθώς και διάφορες πολιτικές
απαντήσεις για τον μετριασμό των επιπτώσεών τους.
Άρθρο 7
Αριθμός Εισακτέων
Ο αριθμός εισακτέων στο Π.Μ.Σ. ορίζεται κατ’ ανώτατο
όριο σε τριανταπέντε (35) φοιτητές κατ’ έτος σπουδών. Ο
κατώτατος αριθμός φοιτητών ανά κύκλο του προγράμματος είναι επτά (7).
Άρθρο 8
Διδακτικό Προσωπικό
Στο Π.Μ.Σ. θα απασχοληθούν μέλη ΔΕΠ του Τμήματος
Οικονομικών Επιστημών της Σχολής Οικονομικών και Περιφερειακών Σπουδών του Πανεπιστημίου Μακεδονίας
ή άλλων Τμημάτων του Πανεπιστημίου Μακεδονίας και
άλλων Πανεπιστημίων της ημεδαπής καθώς και άλλες κατηγορίες διδασκόντων σύμφωνα με τις κείμενες διατάξεις.
Άρθρο 9
Υλικοτεχνική Υποδομή
Για όλες τις ανάγκες λειτουργίας του ΠΜΣ διατίθεται η
υλικοτεχνική υποδομή του Τμήματος Οικονομικών Επιστημών της Σχολής Οικονομικών και Περιφερειακών
Σπουδών του Πανεπιστημίου Μακεδονίας (αίθουσες,
βιβλιοθήκες, εργαστήρια, νησίδες Η/Υ κ.λπ.).
Άρθρο 10
Διάρκεια λειτουργίας
Το ΠΜΣ θα λειτουργήσει μέχρι και το ακαδημαϊκό έτος
2025-2026 με δυνατότητα ανανέωσης και λειτουργίας,
με την επιφύλαξη των κείμενων διατάξεων.
Άρθρο 11
Αναλυτικός Προϋπολογισμός Κόστος Λειτουργίας - Οικονομική Συνεργασία
Το πρόγραμμα θα είναι αυτοχρηματοδοτούμενο.
Η κάλυψη των λειτουργικών εξόδων θα στηρίζεται σε
δωρεές, παροχές, κληροδοτήματα, χορηγίες, πόρους
από ερευνητικά προγράμματα, μέρος των εσόδων του
ΕΛΚΕ, τέλη φοίτησης κ.λπ. Σύμφωνα με το άρθρο 84 του
ν. 4957/2022 (Α’ 141), ο προϋπολογισμός λειτουργίας του
προγράμματος ανέρχεται στο ποσό των 140.000,00 € και
αναλύεται σε κατηγορίες εσόδων και δαπανών ως εξής:
ΑΝΑΜΕΝΟΜΕΝΑ ΕΣΟΔΑ
Η χρηματοδότηση προέρχεται από:
Τέλη φοίτησης
140.000,00 €
ΣΥΝΟΛΟ ΕΣΟΔΩΝ
140.000,00 €
ΑΝΑΜΕΝΟΜΕΝΑ ΕΞΟΔΑ
1. ΑΝΘΡΩΠΙΝΟ ΔΥΝΑΜΙΚΟ
1.1 Αμοιβές καθηγητών
38.000,00 €
1.2 Αμοιβές Διοικητικού και Τεχνικού Προσωπικού
18.000,00 €
2. ΥΠΟΤΡΟΦΙΕΣ
2.1 Δαπάνες Υποτροφιών με εισοδηματικά κριτήρια και κριτήρια επίδοσης
36.400,00 €
(Εισοδημ. Υποτροφίες 11 φοιτητές x 4.000 = 44.000,
Ακαδημ. Υποτροφίες 2 φοιτητές x 4.000 = 8.000
Σύνολο = 52.000 x 70%)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1301/26.02.2024
3. ΔΑΠΑΝΕΣ ΜΕΤΑΚΙΝΗΣΕΩΝ
3.1 Δαπάνες μετακινήσεων εξωτερικού
1.000,00€
3.2 Δαπάνες μετακινήσεις εσωτερικού
600,00€
4. ΠΡΟΜΗΘΕΙΑ ΥΛΙΚΩΝ
4.1 Δαπάνες εξοπλισμού και λογισμικού
1.000,00 €
4.2 Βιβλία και λοιπό εκπαιδευτικό υλικό
500,00 €
5. ΛΟΙΠΕΣ ΔΑΠΑΝΕΣ
5.1 Δαπάνες αναλωσίμων
880,00 €
6. ΔΑΠΑΝΕΣ ΠΡΟΒΟΛΗΣ - ΔΗΜΟΣΙΟΤΗΤΑΣ
6.1 Δαπάνες δημοσιότητας και προβολής
500,00 €
6.2 Δαπάνες οργάνωσης διαλέξεων/ημερίδων/συνεδρίων
1.620,00 €
7. ΥΠΕΡ ΙΔΡΥΜΑΤΟΣ
7.1 30% υπέρ του Ιδρύματος
42.000,00 €
ΣΥΝΟΛΟ ΕΞΟΔΩΝ
140.000,00 €
Αιτιολόγηση της ανάγκης επιβολής τέλους φοίτησης
Το πρόγραμμα θα είναι αυτοχρηματοδοτούμενο.
Η κάλυψη των λειτουργικών εξόδων θα στηρίζεται σε
δωρεές, παροχές, κληροδοτήματα, χορηγίες, πόρους
από ερευνητικά προγράμματα, μέρος των εσόδων του
ΕΛΚΕ, τέλη φοίτησης κ.λπ. Σύμφωνα με το άρθρο 84 του
ν. 4957/2022 το 30% του αρχικού προϋπολογισμού παρακρατείται από το πανεπιστήμιο για κάλυψη λειτουργικών
εξόδων του Ιδρύματος και κυρίως άλλων προγραμμάτων
χωρίς τέλη φοίτησης, ενώ σύμφωνα με το άρθρο 86 ένα
επιπλέον ποσοστό 35% των φοιτητών απαλλάσσεται από
τα τέλη φοίτησης με τη μορφή υποτροφιών. Συνυπολογίζοντας τις παραπάνω κρατήσεις και παροχές καθώς
και την εύλογη ωριαία αμοιβή των διδασκόντων που
ενδεικτικά ανέρχεται στα 65 ευρώ/ώρα διδασκαλίας,
παρατέθηκε στο άρθρο 11 ο ενδεικτικός ετήσιος προϋπολογισμός με βάση τέλη φοίτησης που ανέρχονται
στα 4.000 ευρώ για το σύνολο του προγράμματος. Όταν
προκύπτουν εναλλακτικές πηγές εσόδων όπως προαναφέρθηκαν (χορηγίες, κληροδοτήματα, χρηματοδότηση
από προγράμματα, έκτακτη χρηματοδότηση από ΕΛΚΕ
κ.λπ.) τότε θα υπάρχει και ανάλογη υποχρεωτική μείωση
του τέλους φοίτησης επιστρέφοντας το ποσό της χρηματοδότησης στους φοιτητές με τη μορφή εκπτώσεων.
Οικονομική Συνεργασία Προγραμμάτων
Προβλέπεται η οικονομική συνεργασία του Π.Μ.Σ.
στα Εφαρμοσμένα Οικονομικά με άλλα (Δ)ΠΜΣ του
Τμήματος Οικονομικών Επιστημών μέσω της ίδρυσης
ενός κοινού έργου/προγράμματος, που χρηματοδοτείται
από πόρους των (Δ).Π.Μ.Σ. με σκοπό την κάλυψη κοινών
αναγκών και δράσεων των (Δ).Π.Μ.Σ. του Τμήματος Οικονομικών Επιστημών. Το έργο πρόγραμμα είναι χωρίς
σαφή ημερομηνία λήξης, διαθέτει αυτοτελή προϋπολογισμό και χρηματοδοτείται ετησίως από μέρος των
εσόδων των λειτουργούντων (Δ).Π.Μ.Σ. του Τμήματος
Οικονομικών Επιστημών, που διατίθενται προς αυτό
για δαπάνες που έχουν ως στόχο την κάλυψη κοινών
αναγκών. Κατ’ εξαίρεση είναι δυνατή η χρηματοδότηση
του έργου/προγράμματος με το υπόλοιπο ταμειακών
διαθεσίμων (Δ).Π.Μ.Σ. του Τμήματος Οικονομικών Επιστημών, των οποίων το φυσικό αντικείμενο έχει επιτυ-
χώς ολοκληρωθεί και για τα οποία δεν προκύπτει άλλη
οικονομική υποχρέωση. Το ανώτατο ποσοστό επί των
συνολικών ετήσιων εσόδων του ΠΜΣ στα Εφαρμοσμένα
Οικονομικά που δύναται να διατίθεται προς έργο/πρόγραμμα της παρούσας παραγράφου καθορίζεται στο
50% του ποσού που υπολείπεται από την παρακράτηση
του 30% (70%). Με απόφαση της Επιτροπής Ερευνών,
κατόπιν κοινής εισήγησης των Διευθυντών (Δ).Π.Μ.Σ. του
Τμήματος Οικονομικών Επιστημών, εγκρίνεται η αποδοχή διαχείρισης έργου/προγράμματος της ανωτέρω
παραγράφου και το ποσοστό επί των ετήσιων εσόδων
του (Δ).Π.Μ.Σ. με το οποίο χρηματοδοτείται το έργο/
πρόγραμμα και καθορίζεται ο Επιστημονικός Υπεύθυνος
του έργου, που είναι ένας (1) εκ των Διευθυντών των
(Δ).Π.Μ.Σ. που χρηματοδοτούν το έργο. Η διενέργεια
δαπανών πραγματοποιείται κατόπιν κοινής εισήγησης
των Διευθυντών των (Δ).Π.Μ.Σ. που χρηματοδοτούν το
έργο/πρόγραμμα.
Άρθρο 12
Μεταβατικές Διατάξεις
Όσα θέματα δεν ρυθμίζονται στην παρούσα απόφαση θα ρυθμίζονται από τον κανονισμό Μεταπτυχιακών
Σπουδών καθώς και από τα αρμόδια όργανα σύμφωνα
με την κείμενη νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 20 Φεβρουαρίου 2024
Ο Πρύτανης
ΣΤΥΛΙΑΝΟΣ ΚΑΤΡΑΝΙΔΗΣ

[Source: 20240201301.pdf | Tokens: 32884]